Polisieman vas ná hy familielid doodskiet | Nuus24
Johannesburg – 'n Polisiekonstabel is in hegtenis geneem nadat hy na bewering 'n familielid in Potchefstroom in die Noordwes doodgeskiet het, het die polisie Maandag gesê.
Lt-Kol. Lesego Metsi het gesê die beampte het glo sy dienspistool gebruik om die 36-jarige man Sondagmiddag tydens 'n rusie te skiet.Die koeël het die slagoffer in sy regterskouer getref. Hy is op die toneel dood.
Die konstabel sal Dinsdag in die Potchefstroomse landdroshof verskyn.Volg Nuus24 op Twitter.